2013.gada .martā Noteikumi Nr.

Rīgā (prot. Nr. .§)

**Noteikumi par vienoto zemkopības nozares informācijas sistēmu**

Izdoti saskaņā ar Lauksaimniecības un lauku

attīstības likuma 13.panta desmito daļu

**I. Vispārīgie jautājumi**

1. Noteikumi nosaka vienotās zemkopības nozares informācijas sistēmā (turpmāk – Sistēma) iekļaujamos datus, kārtību, kādā tos apstrādā un izsniedz, kā arī saņem no citām valsts pārvaldes iestādēm.

2. Sistēma ir integrēta valsts informācijas sistēma, kas sastāv no Zemkopības ministrijas padotībā esošo iestāžu (turpmāk – zemkopības nozares iestādes) klientu reģistra, dokumentu vadības sistēmas, zemkopības ministrijas portāla, elektronisko pakalpojumu sistēmas, resursu vadības sistēmas, autentifikācijas risinājuma un datu apmaiņas risinājuma un ir integrēta ar:

2.1. Lauku atbalsta dienesta informācijas sistēmu, kuras pārzinis un turētājs ir Lauku atbalsta dienests;

2.2. Traktortehnikas, tās piekabju un traktortehnikas vadītāju informatīvo sistēmu, kuras pārzinis un turētājs ir Valsts tehniskās uzraudzības aģentūra;

2.3. Pārtikas un veterinārā dienesta uzņēmumu reģistru un Sanitārās robežkontroles dokumentu apstrādes sistēmu, kuras pārzinis un turētājs ir Pārtikas un veterinārais dienests;

2.4. Lauksaimniecības datu centra informācijas sistēmu, kuras pārzinis un turētājs ir Lauksaimniecības datu centrs;

2.5. Kultūraugu uzraudzības valsts informācijas sistēmu, kuras pārzinis un turētājs ir Valsts augu aizsardzības dienests;

2.6. Meža valsts reģistru, kuras pārzinis un turētājs ir Valsts meža dienests.

3. Sistēmā iekļauj datus par personām, kuras izmanto zemkopības nozares pakalpojumus vai kuru īpašumā vai valdījumā ir zemkopības nozares iestādēs reģistrēti objekti (turpmāk – klients).

4. Sistēmas mērķis ir nodrošināt pakalpojumu sniegšanas un klientu apkalpošanas pārvaldību zemkopības nozarē. Persona, kura nav klients, pakalpojuma saņemšanai reģistrējas klātienē iestādē vai elektroniski, aizpildot klienta reģistrācijas veidlapu (1. vai 2.pielikums). Elektronisko pakalpojumu saņemšanai klients noslēdz šo noteikumu 12.punktā minēto līgumu.

5. Sistēma nodrošina šo noteikumu 2.punktā minēto valsts informācijas sistēmu sadarbspēju, Sistēmā apstrādājamo datu apmaiņu automatizētā režīmā ar citām valsts informācijas sistēmām un reģistriem, datu apmaiņu starp zemkopības nozares iestādēm un klientiem.

6. Sistēma uztur datus par klientiem, sniegtajiem pakalpojumiem, kā arī tās darbībai nepieciešamos klasifikatorus un to izmaiņu vēsturi un nodrošina vienotu klasifikatoru izplatīšanu, identifikācijas un autentifikācijas servisus un veikto darbību audita pierakstus.

7. Sistēma nodrošina:

7.1. klientu reģistrāciju;

7.2. klienta autentifikāciju un autorizāciju, izmantojot Sistēmas funkcionalitāti;

7.3. apkalpošanas pieprasījumu iesniegšanu portālā;

7.4. Sistēmas lietošanas tehnisko problēmu pieteikšanu portālā;

7.5. pakalpojuma pieteikšanu portālā;

7.6. pakalpojumu apmaksas iespēju;

7.7. pakalpojuma rezultāta piegādi klientam elektronisko pakalpojumu sistēmā vai uz elektroniskā pasta adresi;

7.8. datu apkopošanu statistikas vajadzībām un nodošanu apstrādei citās valsts informācijas sistēmās.

8. Sistēmas darbību un attīstību uzrauga zemkopības ministra izveidota Vienotās zemkopības nozares informatīvās sistēmas padome (turpmāk – padome).

9. Padomi vada Zemkopības ministrijas valsts sekretārs. Padomes sastāvā ietilpst vismaz viens pārstāvis no Lauku atbalsta dienesta, Valsts tehniskās uzraudzības aģentūras, Pārtikas un veterinārais dienesta, Lauksaimniecības datu centra, Valsts augu aizsardzības dienesta un Valsts meža dienesta. Ja nepieciešams, padomes darbā pieaicina ekspertus.

10. Padomei ir šādi uzdevumi:

10.1. apstiprināt Sistēmas drošības politiku un lietošanas noteikumus;

10.2. apstiprināt Sistēmas uzturēšanas izmaksas un izvērtēt Sistēmas attīstībai nepieciešamo finansējumu;

10.3. izskatīt pārskatus par Sistēmas uzturēšanas gaitu, kā arī priekšlikumus un pieprasījumus par izmaiņām;

10.4. izvērtēt sadarbības līgumu vai starpresoru vienošanās par piekļuvi Sistēmā uzkrātajiem datiem noslēgšanas nepieciešamību;

10.5. apstiprināt Sistēmas attīstības plānu turpmākajiem trim gadiem un uzraudzīt tā izpildi.

11. Sistēmas lietotāji ir:

11.1. fiziskas un juridiskas personas, kas saņem zemkopības nozares iestāžu pakalpojumu un ir noslēgušas šo noteikumu 12.punktā minēto līgumu vai līgumu par šo noteikumu 2.punktā minēto informācijas sistēmu izmantošanu;

11.2. zemkopības nozares iestāžu darbinieki vai valsts civildienesta ierēdņi, kam Sistēmas lietošanas tiesības nepieciešamas tiešo darba (amata) pienākumu veikšanai (turpmāk – nodarbinātais);

11.3. valsts un pašvaldību institūcijas, kurām normatīvajos aktos noteikto funkciju veikšanai nepieciešama regulāra piekļuve Sistēmā iekļautajai informācijai vai to paredz starpresoru vienošanās.

12. Klients, kas nav reģistrēts elektronisko pakalpojumu lietotājs šo noteikumu 2.punktā minētajās sistēmās, līgumu par elektronisko pakalpojumu sistēmas izmantošanu (turpmāk – Līgums) slēdz ar Sistēmas pārzini. Līgumu noslēdz klātienē zemkopības nozares iestādē vai elektroniski. Sistēmas lietotāja tiesības klients iegūst pēc Līguma parakstīšanas un lietotāja piekļuves informācijas saņemšanas. Līgumā iekļauj:

12.1. pušu rekvizītus, likumiskos pārstāvjus un pārstāvības pamatu;

12.2. elektroniski parakstāmo un Sistēmā iekļaujamo datu un dokumentu kopumu;

12.3. identifikācijas un autentifikācijas kārtību;

12.4. dokumentu un datu elektroniskas parakstīšanas kārtību;

12.5. datu drošības un personas datu aizsardzības noteikumus;

12.6. Sistēmas lietošanas noteikumus;

12.7. pušu tiesības, pienākumus un atbildību.

13. Sistēmas lietotāja tiesības nodarbinātajam piešķir Sistēmas pārzinis, pamatojoties uz tās zemkopības nozares iestādes rakstisku iesniegumu, kurā strādā nodarbinātais.

14. Lietotāja tiesības Sistēmā pārzinis nodarbinātajam anulē, ja:

14.1. ir pārtrauktas darba tiesiskās vai valsts civildienesta attiecības ar nodarbināto;

14.2. tiek likvidēta vai reorganizēta iestāde vai tās struktūrvienība un tās funkcijās vairs neietilpst Sistēmas datu apstrāde.

15. Fiziska vai juridiska persona un valsts vai pašvaldības institūcija, kurai ir tiesības uz Sistēmā iekļautās informācijas saņemšanu normatīvajos aktos noteikto funkciju veikšanai, saņem informāciju atbilstoši rakstveida pieprasījumā noteiktajam apjomam.

**II. Sistēmā iekļaujamo datu apjoms un kārtība, kādā saņem datus no citām valsts pārvaldes iestādēm**

16. Pirmo reizi reģistrējot klientu Sistēmā, kā arī sniedzot pakalpojumu, tiek veikta klienta vai klienta pilnvarnieka datu pareizības pārbaude:

16.1. Pilsonības un migrācijas lietu pārvaldes Iedzīvotāju reģistrā:

16.1.1. statuss iedzīvotāju reģistrā;

16.1.2. personas kods;

16.1.3. personas vārds;

16.1.4. personas otrais vārds;

16.1.5. personas uzvārds;

16.1.6. personas dzimšanas datums;

16.1.7. piezīme par fiziskas personas rīcībspēju;

16.1.8. aizbildnības vai aizgādnības statusa pārbaude;

16.1.9. personas deklarētā dzīvesvietas adrese;

16.1.10. fiziskas personas miršanas fakta reģistrācijas datums.

16.2. Uzņēmumu reģistra informācijas sistēmā:

16.2.1. reģistrācijas numurs;

16.2.2. nosaukums (firma);

16.2.3. juridiskā adrese;

16.2.4. likumiskais pārstāvis;

16.3. Valsts adrešu reģistrā – fiziskas vai juridiskas personas adrese;

16.4. Nekustamā īpašuma valsts kadastra informācijas sistēmā:

16.4.1. kadastra objekta identificējošie dati;

16.4.2. dati par nekustamā īpašuma piederību un nomnieku.

17. Sistēmā par klientu – fizisku personu – reģistrē šādus pamatdatus:

17.1. klienta veidu;

17.2. vai klients ir rezidents;

17.3. klienta numuru;

17.4. vārdu un uzvārdu;

17.5. personas kodu (rezidentiem)

17.6. valstisko piederību un tās veidu (nerezidentiem);

17.7. personu identificējoša dokumenta datus (nerezidentiem);

17.8. deklarētās dzīvesvietas adresi Latvijā vai adresi mītnes zemē (nerezidentam);

17.9. kontaktinformāciju (adresi), ja tā atšķiras no šo noteikumu 17.8.apakšpunktā norādītās;

17.10. bankas norēķinu kontu (IBAN), ja klients vēlas saņemt atbalsta maksājumu.

18. Sistēmā par klientu – juridisku personu – reģistrē šādus pamatdatus:

18.1. klienta veidu;

18.2. klienta numuru;

18.3. klienta reģistrācijas numuru;

18.4. klienta nosaukumu;

18.5. komercdarbības formu vai iestādes statusu;

18.6. juridisko adresi Latvijā vai adresi mītnes zemē (nerezidentam);

18.7. kontaktinformāciju (adresi), ja tā atšķiras no šo noteikumu 18.6.apakšpunktā norādītās;

18.8. bankas norēķinu kontu (IBAN), ja klients vēlas saņemt atbalsta maksājumu.

19. Klienta pamatdatu izmaiņas reģistrē, pamatojoties uz citu valsts informācijas sistēmu sniegto informāciju vai atbilstoši zemkopības nozares iestādē klātienē iesniegtam vai ar elektronisko parakstu parakstītam klienta iesniegumam par izmaiņām pamatdatos, ja tie nav pieejami citās valsts informācijas sistēmās.

20. Sistēmā reģistrē šādas klienta pazīmes:

20.1. ir noslēgts šo noteikumu 12.punktā noteiktais līgums;

20.2. līgums nav noslēgts, bet klientam ir iespēja saņemt jebkuru pakalpojumu klātienē, uzrādot personu apliecinošu dokumentu.

21. Sistēmā par klientu papildus šo noteikumu 17. un 18.punktā norādītajiem datiem, ja nepieciešams, reģistrē šādus datus:

21.1. darbības veidu;

21.2. saimnieciskās darbības veikšanas vietas vai uzraudzības objekta nosaukumu;

21.3. saimnieciskās darbības veikšanas vietas vai uzraudzības objekta adresi;

21.4. saimnieciskās darbības veikšanas vietas vai uzraudzības objekta kadastra numuru;

21.5. datus par nekustamā īpašuma, kurā atrodas saimnieciskās darbības veikšanas vieta vai uzraudzības objekts, īpašuma piederību un nomniekiem.

21.6. vai klients ir priekšlaikus pensionējies;

21.7. pārbaudes datumu;

21.8. tālruņa numuru;

21.9. faksa numuru;

21.10. elektroniskā pasta adresi;

21.11. klienta kontaktpersonu;

21.12. klienta statusu Lauku atbalsta dienesta elektroniskās pieteikšanās sistēmā un klienta numuru;

21.13. Lauku atbalsta dienesta struktūrvienību, kas apkalpo klientu;

21.14. Lauku atbalsta dienesta struktūrvienību, kas apkalpo konkrēto klienta pieteikumu;

21.15. Pārtikas un veterinārā dienesta uzraugāmā objekta adresi, statusu un darbības veidu;

21.16. Valsts augu aizsardzības dienesta klienta darbības veidu;

21.17. Valsts augu aizsardzības dienesta klienta zemes platību;

21.18. Lauksaimniecības datu centra klienta ganāmpulka pārvaldnieku;

21.19. Lauksaimniecības datu centra klienta novietnes ģeogrāfiskās koordinātas;

21.20. klienta statusu Meža valsts reģistrā;

21.21. datus par klientam piederošajiem traktoriem;

21.22. datus par traktora vadītāja apliecībām.

22. Sistēmā par klienta kontaktpersonu (pilnvaroto pārstāvi) norāda šādus datus:

22.1. vai kontaktpersona ir rezidents;

22.2. vārdu un uzvārdu;

22.3. personas kodu (rezidentam);

22.4. valstisko piederību (nerezidentiem);

22.5. personu identificējoša dokumenta datus (nerezidentiem);

22.6. dzimšanas datumu (tikai nerezidentam);

22.7. klienta numuru, kas norādīts atbilstoši šo noteikumu 17.3.apakšpunktā un 18.2.apakšpunktam;

22.8. statusu sistēmā;

22.9. kontaktpersonas tipu;

22.10. pārstāvības pamatu apliecinošā dokumenta nosaukumu;

22.11. pārstāvības pamatu apliecinošā dokumenta numuru;

22.12. pārstāvības pamatu apliecinošā dokumenta derīguma termiņu;

22.13. iestādi, ar kuru kontaktpersona ir saistīta primāri.

23. Sistēmā par šo noteikumu 12.punktā minēto līgumu reģistrē šādus datus:

23.1. klienta vārdu un uzvārdu vai nosaukumu;

23.2. līguma veidu;

23.3. līguma numuru;

23.4. līguma spēkā stāšanās datumu;

23.5. līguma darbības izbeigšanās datumu;

23.6. līguma parakstīšanas datumu;

23.7. vai ir paredzēta automātiska līguma pagarināšana;

23.8. līguma statusu;

23.9. nodarbināto, kas atbildīgs par līguma kontroli.

24. Sistēmā par darbībām, kas veiktas ar klienta pieteikumu, reģistrē šādus datus:

24.1. darbības datumu un laiku;

24.2. darbības veidu;

24.3. darbības virzienu;

24.4. darbības iniciācijas veidu;

24.5. atbildes sniegšanas veidu;

24.6. uzdevuma izpildes termiņu;

24.7. izpildes statusu;

24.8. darbību detalizētu aprakstu;

24.9. par uzdevuma izpildi atbildīgo nodarbināto.

25. Sistēmā par apkalpošanas pieprasījumu reģistrē šādus datus:

25.1. apkalpošanas pieprasījuma iesniegšanas veidu;

25.2. klientu, kas iesniedzis apkalpošanas pieprasījumu;

25.3. apkalpošanas pieprasījuma reģistrācijas numuru;

25.4. apkalpošanas pieprasījuma numuru dokumentu vadības sistēmā;

25.5. apkalpošanas pieprasījuma nodošanu izpildei;

25.6. par apkalpošanas pieprasījuma izpildi atbildīgo nodarbināto;

25.7. nepieciešamību sniegt atbildi uz apkalpošanas pieprasījumu;

25.8. apkalpošanas pieprasījuma slēgšanas datumu;

25.9. apkalpošanas pieprasījuma izpildes datumu;

25.10. apkalpošanas pieprasījuma izpildes rezultātu;

25.11. datumu, kad sniegta atbilde uz apkalpošanas pieprasījumu.

26. Sistēmā par informācijas pieprasījumu reģistrē šādus datus:

26.1. informācijas pieprasījuma identifikatoru;

26.2. tālruņa numuru, no kura pieteikts informācijas pieprasījums;

26.3. tālruņa numuru, no kura sniegta atbilde uz informācijas pieprasījumu;

26.4. elektroniskā pasta adresi, no kuras pieteikts informācijas pieprasījums;

26.5. informācijas pieprasījuma veidu;

26.6. informācijas pieprasījuma iesniegšanas veidu;

26.7. klientu, kas iesniedzis informācijas pieprasījumu;

26.8. informācijas pieprasījuma adresātu.

27. Sistēmā par iesniegtu sūdzību vai priekšlikumu reģistrē šādus datus:

27.1. reģistrācijas numuru un datumu;

27.2. apstrīdētā dokumenta identifikācijas numuru dokumentu vadības sistēmā;

27.3. tālruņa numuru, no kura pieteikta sūdzība vai priekšlikums;

27.4. tālruņa numuru, no kura sniegta atbilde uz sūdzību vai priekšlikumu;

27.5. elektroniskā pasta adresi, no kuras pieteikta sūdzība vai priekšlikums;

27.6. sūdzības vai priekšlikuma iesniegšanas formu;

27.7. vai klients ir autentificēts;

27.8. vai sūdzība iesniegta atkārtoti;

27.9. sūdzības vai priekšlikuma būtību;

27.10. sūdzības vai priekšlikuma prioritāti;

27.11. detalizētu sūdzības vai priekšlikuma aprakstu;

27.12. sūdzības vai iesnieguma izskatītāju;

27.13. sūdzības vai priekšlikuma izskatīšanas datumu;

27.14. sūdzības vai priekšlikuma klasifikāciju;

27.15. sūdzības vai priekšlikuma statusu;

27.16. sūdzības vai priekšlikuma izskatīšanas rezultātu;

27.17. reģistrācijas numuru dokumentu vadības sistēmā;

27.18. atbildes tekstu;

27.19. atbildes dokumenta reģistrācijas numuru dokumentu vadības sistēmā.

28. Sistēmā par tehniskas problēmas pieteikumu reģistrē šādus datus:

28.1. tehniskās problēmas identifikatoru;

28.2. tehniskās problēmas veidu;

28.3. tehniskās problēmas pieteikšanas veidu;

28.4. tālruņa numuru, no kura pieteikta tehniskā problēma;

28.5. tālruņa numuru, no kura sniegta atbilde uz tehniskās problēmas pieteikumu;

28.6. elektroniskā pasta adresi, no kuras pieteikta tehniskā problēma;

28.7. vai klients ir autentificēts;

28.8. tehniskās problēmas būtību;

28.9. detalizētu tehniskās problēmas aprakstu;

28.10. vai tehniskā problēma pieteikta atkārtoti;

28.11. tehniskās problēmas pieteikšanas datumu;

28.12. tehniskās problēmas slēgšanas datumu;

28.13. tehniskās problēmas klasifikāciju;

28.14. tehniskās problēmas statusu;

28.15. tehniskās problēmas reģistrācijas numuru atbalsta risinājumu sistēmā;

28.16. tehniskās problēmas risinājumu.

29. Sistēmā par pakalpojuma pieprasījumu reģistrē šādus datus:

29.1. pakalpojuma pieprasījuma identifikatoru;

29.2. klienta vārdu un uzvārdu vai nosaukumu;

29.3. pakalpojuma būtību;

29.4. pakalpojuma veidu;

29.5. pakalpojuma pieprasījuma kanālu;

29.6. pakalpojuma pieprasījuma statusu;

29.7. samaksas statusu;

29.8. pakalpojuma pieprasījuma iesniegšanas veidu;

29.9. pieteikšanas datumu;

29.10. pakalpojuma sniegšanas veidu;

29.11. pakalpojuma pieteikuma reģistrācijas numuru dokumentu vadības sistēmā;

29.12. izpildes rezultāta identifikatoru dokumentu vadības sistēmā;

29.13. slēgšanas datumu.

30. Sistēmā par pieprasītā pakalpojuma rēķinu reģistrē šādus datus:

30.1. rēķina numuru;

30.2. klienta vārdu un uzvārdu vai nosaukumu;

30.3. pakalpojuma veidu;

30.4. valūtu;

30.5. pakalpojuma cenu bez pievienotās vērtības nodokļa;

30.6. pakalpojuma cenu ar pievienotās vērtības nodokli;

30.7. maksājumu nosacījumus;

30.8. rēķina samaksas statusu.

31. Sistēmā var iekļaut arī citus datus, kas noteikti lauksaimnieciskās ražošanas, pārtikas nekaitīguma, veterinārmedicīnas, mežsaimniecības vai zivsaimniecības nozares regulējošajos normatīvajos aktos.

32. Klienti pakalpojumu pieteikumus un citu Sistēmā iekļaujamo informāciju iesniedz zemkopības nozares iestādei, kuras kompetencē ir attiecīgā pakalpojuma sniegšana vai Lauku atbalsta dienestam, kas pilda personas datu operatora funkciju.

33. Datus sistēmā iekļauj tūlīt pēc attiecīgās informācijas saņemšanas vai atbilstoša dokumenta saņemšanas un reģistrēšanas zemkopības nozares iestādē.

34. Datus sistēmā iekļauj latviešu valodā, izņemot ārzemnieka vārdu, uzvārdu un adresi, ko norāda atbilstoši Iedzīvotāju reģistra likuma 9.pantam.

35. Lai nodrošinātu datu pārbaudi, aktualizēšanu un iekļaušanu Sistēmā no citas valsts informācijas sistēmas vai nodošanu citai valsts informācijas sistēmai, Zemkopības ministrija slēdz starpresoru vienošanos ar attiecīgās valsts informācijas sistēmas pārzini vai turētāju. Starpresoru vienošanās ietver:

35.1. pušu rekvizītus, likumiskos pārstāvjus un pārstāvības pamatu;

35.2. nododamo vai saņemamo datu apjomu;

35.3. identifikācijas un autentifikācijas kārtību;

35.4. datu drošības un personas datu aizsardzības noteikumus;

35.5. informācijas sistēmu pieejamības parametrus,

35.6. sadarbspējas tehniskos parametrus;

35.7. pušu tiesības, pienākumus un atbildību.

**III. Sistēmā iekļauto datu apstrāde un izsniegšanas kārtība**

36. Sistēmā iekļautos datus apstrādā zemkopības nozares iestāžu nodarbinātie lauksaimnieciskās ražošanas un pārstādes, pārtikas nekaitīguma, veterinārmedicīnas, mežsaimniecības un zivsaimniecības nozares reglamentējošos normatīvajos aktos noteikto funkciju izpildei.

37. Sistēmā iekļautie dati tiek apstrādāti šādiem mērķiem:

37.1. pakalpojumu sniegšanai saskaņā ar klienta pieprasījumu;

37.2. uzraudzības un kontroles pasākumu plānošanai un veikšanai;

37.3. statistikas analīzei un attīstības prognožu izstrādei;

37.4. informācijas sniegšanai citām institūcijām vai datu subjektam.

38. Katru datu apstrādi auditē. Audita pierakstus glabā atsevišķā sistēmas apgabalā ar ierobežotu piekļuvi.

39. Sistēmā uzkrātos datus glabā atbilstoši to izmantošanas mērķim. Datus, kuru apstrādes mērķis ir zudis, arhivē un dzēš no Sistēmas.

40. Sistēmā uzkrātiem pamatdatiem par klientu un tam sniedzamiem pakalpojumiem var piekļūt klients, kas noslēdzis šo noteikumu 12.punktā minēto līgumu vai līgumu par piekļuvi šo noteikumu 2.punktā minētajām valsts informācijas sistēmām un kas autentificējies, izmantojot:

40.1. drošu elektronisko parakstu;

40.2. elektronisko identifikācijas karti;

40.3. tās kredītiestādes elektronisko norēķinu sistēmas autentifikācijas līdzekli, kura noslēgusi attiecīgu vienošanos par autentifikācijas pakalpojumu sniegšanu ar tīmekļa vietnes www.latvija.lv pārzini;

40.4. identifikācijas rīku komplektu, kas klientam izsniegts, slēdzot līgumu par šo noteikumu 2.punktā minēto valsts informācijas sistēmu izmantošanu.

41. Klients, izmantojot sistēmas portāla lietotāja saskarni vai portāla www.latvija.lv elektroniskos pakalpojumus, var piekļūt datiem, kas par šo klientu uzkrāti elektronisko pakalpojumu sistēmā, kā arī iesniegt elektroniska pakalpojuma vai informācijas pieprasījuma iesniegumu un citus elektroniski sagatavotus dokumentus vai datus. Elektroniski dati un iesniegtie dokumenti, kurus identificēts un autentificēts klients sagatavojis un iesniedzis, izmantojot lietotāja saskarni, uzskatāmi par parakstītiem ar elektronisko parakstu, par kura lietošanu puses ir vienojušās rakstveidā.

42. Elektroniski pieprasītā pakalpojuma, informācijas pieprasījuma vai iesnieguma rezultātus klientam paziņo šādā kārtībā:

42.1. nosūtot brīdinājuma paziņojumu un ievietojot klienta profilā elektronisku dokumentu vai sistēmas ģenerētu elektronisku informāciju;

42.2. ja klients septiņu dienu laikā nav lejupielādējis pakalpojuma rezultātā sagatavoto dokumentu, pieprasīto informāciju vai atbildi uz iesniegumu, zemkopības nozares iestāde klientam ierakstītā vēstulē nosūta elektroniskā dokumenta papīra atvasinājumu.

43. Klientam, kurš nav noslēdzis šo noteikumu 12.punktā minēto līgumu vai līgumu par piekļuvi šo noteikumu 2.punktā minētajām valsts informācijas sistēmām vai kuram objektīvu iemeslu dēļ nav iespējams paziņot pakalpojumu pieprasījuma, informācijas pieprasījuma vai iesnieguma rezultātus šo noteikumu 42.punktā noteiktajā kārtībā, pakalpojumu pieprasījuma, informācijas pieprasījuma vai iesnieguma rezultāti paziņo Paziņošanas likumā noteiktajā kārtībā.

44. Pie sistēmā iekļautajiem datiem par pakalpojuma nosaukumu, atbildīgo zemkopības nozares iestādi, pakalpojuma uzdevumu un aprakstu, prasībām pakalpojuma saņēmējam un tā aprakstu, nepieciešamajiem dokumentiem, iesniedzamajām veidlapām, pakalpojuma sniegšanas termiņu un izmaksām, pakalpojuma pieprasīšanas un saņemšanas veidu persona var piekļūt bez autentifikācijas.

**IV. Noslēguma jautājums**

45. Noteikumi stājas spēkā ar 2013.gada 1.jūliju.

Ministru prezidents V.Dombrovskis

Zemkopības ministre L.Straujuma

2013.03.19. 15:37

A.Šmits

67027169, Armands.Smits@zm.gov.lv